b'\n_START_ARTICLE_\nSasja Spesivtsev\n_START_SECTION_\nBiografi\n_START_PARAGRAPH_\nHan blev f\xc3\xb8dt i den sibiriske by Novokuznetsk, og han voksede op i et voldeligt hjem med en voldelig far, som torturerede familien. _NEWLINE_Som voksen myrdede han sin k\xc3\xa6reste og blev indlagt p\xc3\xa5 en psykiatrisk institution, hvorfra han senere blev udskrevet. Derefter delte han en lejlighed med sin mor, Ludmilla, og med sin dobermann._NEWLINE_I 1996, efter at en r\xc3\xb8rskade tvang naboerne til at ringe efter en blikkenslager, fandt man ud af at problemet var i Spesivtsevs lejlighed. Blikkenslageren fik d\xc3\xb8ren \xc3\xa5bnet med kraft, da ingen \xc3\xa5bnede, da han bankede p\xc3\xa5._NEWLINE_Da myndighederne kom ind i lejligheden, s\xc3\xa5 de blod p\xc3\xa5 v\xc3\xa6ggene. I k\xc3\xb8kkenet var der sk\xc3\xa5le med stykker af menneskekroppe. I badekarret fandt de en leml\xc3\xa6stet, hovedl\xc3\xb8s krop._NEWLINE_Olga Galtseva blev fundet leml\xc3\xa6stet men stadig i live p\xc3\xa5 sofaen. Hun blev straks k\xc3\xb8rt til hospitalet, hvor hun var i stand til at fort\xc3\xa6lle den offentlige anklager, hvad der var sket. Hun d\xc3\xb8de 17 timer senere._NEWLINE_Spesivtsevs mor havde lokket 3 piger ind i lejligheden, hvor han havde voldtaget og sl\xc3\xa5et dem. Han dr\xc3\xa6bte en af pigerne og tvang de to andre til at sk\xc3\xa6re hende i stykker i badekarret. Moderen tilberedte kropsdelene til middagsmad. Den anden pige blev dr\xc3\xa6bt af Spesivtsevs dobermann. Spesivtsev flygtede over balkonen, da han h\xc3\xb8rte nogle \xc3\xa5bne d\xc3\xb8ren. Han blev senere fanget, da han pr\xc3\xb8vede at voldtage en kvinde i hendes lejlighed._NEWLINE_Politiet fandt en dagbog med detaljer om mordene p\xc3\xa5 19 piger. Spesivtsev er mist\xc3\xa6nkt for over et dusin flere mord, men de russiske myndigheder mangler f\xc3\xa6ldende beviser i disse sager._NEWLINE_Spesivtsev blev fundet skyldig i alle 19 mord og d\xc3\xb8mt til d\xc3\xb8den, men blev senere overflyttet til et specielt psykiatrisk hospital i Kamyshin._NEWLINE_Hans mor Ludmilla n\xc3\xa6gtede sig skyldig, men blev d\xc3\xb8mt til livsvarigt f\xc3\xa6ngsel.'